Document ID: /fineweb-2-swissfilter-quality_10-filterrobots/filtered/02038.jsonl.gz/3640

Investiziuns en l’energia solara vegnan subvenziunadas da la confederaziun e per part era dal chantun. Per installaziuns grondas datti l’uschenumnada indemnisaziun per cuvrir ils cust da la furniziun d’electricitad KEV. Perquai che la glista da spetga è lunga cun bun 37’000 dumondas, vegnan blers projects dentant betg realisads per il mument.
Installaziuns solaras èn daventadas pli bunmartgadas
Per installaziuns pli pitschnas fin ca. 200m2 panels solars, dat quai contribuziuns unicas cun temp da spetga da paucas emnas. Dentant che installaziuns solaras èn ils davos onns vegnidas pli bunmartgadas, sa sminueschan dentant onn per onn era las contribuziuns dal stadi. Sco quai che Christian Hassler ha ditg a RTR, installeschia el actualmain surtut ovras solaras pitschnas che profitan da contribuziuns unicas. En vischnancas cun pretschs auts da l’electric, saja quai pussaivel, d’amortisar in’ovra solara entaifer 10 fin 15 onns. Installaziuns rendian surtut sche l’electric possia vegnir duvrà per gronda part per l’agen diever durant il di, per exempel per chargiar l’auto electric u chargiar il stgaudament a pumpa.
Cura che las cellas solaras eran anc pli tschertgadas
Ina novitad dal Telesguard dals 18-06-2003.
Cellas solaras lung l'A13 sper favugn eran vegnidas enguladas.
E gist anc ina giada…